CELEX: 31991R1082
Language: el
Date: 1991-04-29 00:00:00
Title: Κανονισμός (ΕΟΚ) αριθ. 1082/91 της Επιτροπής της 29ης Απριλίου 1991 για την τροποποίηση του κανονισμού (ΕΟΚ) αριθ. 3812/90 όσον αφορά τη διάρκεια ισχύος ορισμένων πορτογαλικών πιστοποιητικών " ΣΜΣ "

Avis juridique important

|

31991R1082

Κανονισμός (ΕΟΚ) αριθ. 1082/91 της Επιτροπής της 29ης Απριλίου 1991 για την τροποποίηση του κανονισμού (ΕΟΚ) αριθ. 3812/90 όσον αφορά τη διάρκεια ισχύος ορισμένων πορτογαλικών πιστοποιητικών " ΣΜΣ "  

Επίσημη Εφημερίδα αριθ. L 108 της 30/04/1991 σ. 0029 - 0029

ΚΑΝΟΝΙΣΜΟΣ ( ΕΟΚ ) αριθ . 1082/91 ΤΗΣ ΕΠΙΤΡΟΠΗΣ  της 29ης Απριλίου 1991  για την τροποποίηση του κανονισμού ( ΕΟΚ ) αριθ . 3812/90 όσον αφορά τη διάρκεια ισχύος ορισμένων πορτογαλικών πιστοποιητικών "ΣΜΣ" Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 281,  τον κανονισμό ( ΕΟΚ ) αριθ . 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού στις συναλλαγές "ΣΜΣ" ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3296/88 ( 2 ),  και ιδίως το άρθρο 7 παράγραφος 1,  Εκτιμώντας :  ότι ο κανονισμός ( ΕΟΚ ) αριθ . 3812/90 της Επιτροπής της 19ης Δεκεμβρίου 1990 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές ορισμένων προϊόντων του τομέα των γαλακτοκομικών προϊόντων που προορίζονται για την  Πορτογαλία ( 3 ), όπως τροποποιήθηκε από τον κανονισμό ( ΕΟΚ ) αριθ . 333/91 ( 4 ), προβλέπει στο άρθρο 4 παράγραφος 2 ότι το πιστοποιητικό "ΣΜΣ" ισχύει 21 ημέρες από την ημερομηνία της πραγματικής εκδόσεώς του -  ότι, λόγω της νησιωτικής φύσεως και της μακράς αποστάσεως που χαρακτηρίζουν τις περιοχές των Αζορών και της Μαδέρας, πρέπει να παραταθεί κατά 30 ημέρες η διάρκεια ισχύος των πορτογαλικών πιστοποιητικών "ΣΜΣ" για τα προϊόντα που τίθενται στην κατανάλωση  στις Αζόρες και τη Μαδέρα -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Στο άρθρο 4 παράγραφος 2 του κανονισμού ( ΕΟΚ ) αριθ . 3812/90 προστίθεται το ακόλουθο εδάφιο :  "Εντούτοις, το πιστοποιητικό "ΣΜΣ" ισχύει 30 ημέρες εάν τα προϊόντα τίθενται στην κατανάλωση στις Αζόρες και τη Μαδέρα ."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 29 Απριλίου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 55 της 1 . 3 . 1986, σ . 106 . ( 2 ) ΕΕ αριθ . L 293 της 27 . 10 . 1988, σ . 7 . ( 3) ΕΕ αριθ . L 366 της 29 . 12 . 1990, σ . 15 . ( 4 ) ΕΕ αριθ . L 39 της 13 . 2 . 1991, σ . 14 .